bly(II)sulfid
Store norske leksikon,Realfag,Kjemi,Uorganisk kjemi
bly(II)sulfid er en kjemisk forbindelse av bly og svovel. Den kjemiske formelen til bly(II)sulfid er PbS.
Bly(II)sulfid felles som et svart, tungt løselig bunnfall ved å reagere hydrogensulfid, H2S, med sure bly(II)løsninger. Denne reaksjonen brukes til kvalitativ påvisning av bly.I naturen forekommer bly(II)sulfid som det gråblå, metallisk utseende mineralet blyglans, som er den viktigste råstoffkilden til fremstilling av bly og blyforbindelser. Ved tilstrekkelig oppvarming i luft brenner bly(II)sulfid under dannelse av bly(II)oksid, bly(II)sulfat og svoveldioksid (røsting). Blysulfid har halvlederegenskaper og blir av den grunn brukt til forskjellige formål.Romertallet i parentes i den kjemiske betegnelsen viser til oksidasjonstallet bly har i forbindelsen. Les mer i Store norske leksikon kjemi salter galenitt